Οι σκιές του Καλοκαιριού
2025-06-22 08:00 - 2025-08-31 17:00 (Europe/Moscow)
Η Περιφέρεια Δυτικής Ελλάδας διοργανώνει 12 παραστάσεις Θεάτρου Σκιών στην ΠΕ Αχαΐας με τίτλο: «Οι σκιές του Καλοκαιριού» που θα πραγματοποιηθούν από 22/6/2025 έως 31/8/2025 σε δήμους της Αχαΐας. Οι παραστάσεις θα έχουν διαφορετικό περιεχόμενο και θα απευθύνονται σε όλες τις ηλικίες με πληθώρα σκηνικών και φιγούρων.
Χάρις στον γνωστό και πολύ ταλαντούχο Πατρινό καραγκιοζοπαίχτη Χρήστο Καλπουζάνη, ο οποίος ανήκει στη νεότερη γενιά που συνεχίζει τη μεγάλη παράδοση του θεάτρου σκιών καθώς κάθε χρόνο συμμετέχει σε πολλές εκδηλώσεις και σε πολιτιστικά Φεστιβάλ για παιδιά και μεγάλους στη Περιφέρεια της Δυτικής Ελλάδας κυρίως, αλλά και σε άλλες περιοχές της Ελλάδας και του εξωτερικού, τα καλοκαιρινά μας βράδια θα γεμίσουν γέλιο και παιδικές φωνές που θα τις ξεσηκώσει ο ξυπόλητος ήρωας όπως παλιά.
Οι μεγάλοι θα θυμηθούν και οι μικροί θα μάθουν πως το “λευκό μου σεντονάκι και η λάμπα μου η τρελή “ μπορούν να γεμίσουν με μαγεία τα βράδια του καλοκαιριού.
Πρόγραμμα παραστάσεων:
– 22 Ιουνίου 2025 στον Λόγγο του Δήμου Αιγιαλείας
– 29 Ιουνίου 2025 στις Φαρρές του Δήμου Ερυμάνθου
– 16 Ιουλίου 2025 στην Κάτω Αχαΐα του Δήμου Δυτικής Αχαΐας
– 20 Ιουλίου 2025 στον Ελαιώνα του Δήμου Αιγιαλείας
– 30 Ιουλίου 2025 στον Άνω Αλισσό του Δήμου Δυτικής Αχαΐας
– 31 Ιουλίου 2025 στην Κλειτορία του Δήμου Καλαβρύτων
– 3 Αυγούστου 2025 στα Βραχνέικα του Δήμου Πατρέων
– 10 Αυγούστου 2025 στην Άρλα του Δήμου Δυτικής Αχαΐας
– 18 Αυγούστου 2025 στο Διακοπτό του Δήμου Αιγιαλείας
– 23 Αυγούστου 2025 στα Τριπόταμα του Δήμου Καλαβρύτων
– 28 Αυγούστου 2025 στα Καλάβρυτα
– 31 Αυγούστου 2025 στο Βασιλικό του Δήμου Ερυμάνθου
ΑΦΙΣΑ ΚΑΡΑΓΚΙΟΖΗΣ

Θέρος – 22ο Φεστιβάλ Α.Σ.Τ.Ο. Επικοινωνούμε, ένα ταξίδι από τη σπορά της έμπνευσης στον θερισμό της έκφρασης
2025-06-26 08:00 - 2025-06-29 17:00 | ΣΚΑΓΙΟΠΟΥΛΕΙΟ ΙΔΡΥΜΑ, ΠΑΤΡΑ, ΠΑΤΡΑ
Ο ΑΝΤΙΕΦΗΣΥΧΑΣΤΙΚΟΣ ΣΥΛΛΟΓΟΣ ΤΩΡΙΝΩΝ ΟΝΕΙΡΟΠΟΛΩΝ – ΑΣΤO ΕΠΙΚΟΙΝΩΝΟΥΜΕ πρόκειται να διοργανώσει στο Σκαγιοπούλειο ίδρυμα από 26 έως 29 Ιουνίου 2025 στην Πάτρα την πολιτιστική εκδήλωση «Θέρος – 22ο Φεστιβάλ Α.Σ.Τ.Ο. Επικοινωνούμε, ένα ταξίδι από τη σπορά της έμπνευσης στον θερισμό της έκφρασης» Το φετινό πρόγραμμα περιλαμβάνει: έκθεση καλλιτεχνικής φωτογραφίας ,έκθεση εικαστικής δημιουργίας , χορευτική παράσταση , συναυλίες νέων μουσικών , προβολές του 20ου Διεθνούς Φεστιβάλ Ταινιών Μικρού Μήκους του Α.Σ.Τ.Ο.-Επικοινωνούμε, δραστηριότητες για παιδιά ,δραστηριότητες της ομάδας αλληλεγγύης του συλλόγου, φωτογραφική Ομάδα και η Ομάδα Εναλλακτικής Εκπαίδευσης του συλλόγου, αφιέρωμα σε νέους Έλληνες Παραγωγούς Ταινιών Μικρού Μήκους, από την Ομάδα Ταινιών Μικρού Μήκους του συλλόγου.
Η πολιτιστική εκδήλωση «Θέρος – 22ο Φεστιβάλ Α.Σ.Τ.Ο. Επικοινωνούμε, ένα ταξίδι από τη σπορά της έμπνευσης στον θερισμό της έκφρασης» είναι μια πολυθεματική διοργάνωση που φιλοδοξεί να αναδείξει τη σημασία της δημιουργικής σποράς και του θερισμού ως μεταφορικά ζητήματα στην τέχνη, την εκπαίδευση και την καλλιέργεια της πολιτιστικής κληρονομιάς. Μέσα από μια διττή δομή, που περιλαμβάνει τις φάσεις της “Σποράς” και του “Θερισμού”, το φεστιβάλ στοχεύει να εμπνεύσει τους συμμετέχοντες να αναζητήσουν τη γνώση, την καλλιτεχνική έκφραση και τη δημιουργικότητα.

«Θέρος – 22ο Φεστιβάλ Α.Σ.Τ.Ο. Επικοινωνούμε»
2025-06-26 17:00 - 2025-06-29 23:00
Ο ΑΝΤΙΕΦΗΣΥΧΑΣΤΙΚΟΣ ΣΥΛΛΟΓΟΣ ΤΩΡΙΝΩΝ ΟΝΕΙΡΟΠΟΛΩΝ Α.Σ.Τ.Ο. ΕΠΙΚΟΙΝΩΝΟΥΜΕ διοργανώνει στο Σκαγιοπούλειο ίδρυμα από 26 έως 29 Ιουνίου 2025 στην Πάτρα την πολιτιστική εκδήλωση «Θέρος – 22ο Φεστιβάλ Α.Σ.Τ.Ο. Επικοινωνούμε, ένα ταξίδι από τη σπορά της έμπνευσης στον θερισμό της έκφρασης». Το φετινό πρόγραμμα περιλαμβάνει: έκθεση καλλιτεχνικής φωτογραφίας, έκθεση εικαστικής δημιουργίας , χορευτική παράσταση, συναυλίες νέων μουσικών, προβολές του 20ου Διεθνούς Φεστιβάλ Ταινιών Μικρού Μήκους του Α.Σ.Τ.Ο.-Επικοινωνούμε, δραστηριότητες για παιδιά ,δραστηριότητες της ομάδας αλληλεγγύης του συλλόγου, φωτογραφική Ομάδα και η Ομάδα Εναλλακτικής Εκπαίδευσης του συλλόγου, αφιέρωμα σε νέους Έλληνες Παραγωγούς Ταινιών Μικρού Μήκους, από την Ομάδα Ταινιών Μικρού Μήκους του συλλόγου.

«Λεύκα 2025»
2025-06-27 21:00 - 2025-06-29 23:30
Ο Εξωραϊστικός & Εκπολιτιστικός Σύλλογος Περιοχής Αγίου Νικολάου Λεύκας Πατρών “Ο Άγιος Νικόλαος” θα διοργανώσει την πολιτιστική εκδήλωση «Λεύκα 2025», από τις 27 έως τις 29 Ιουνίου 2025, στην κεντρική πλατεία της Λεύκας Πατρών. Όπως κάθε χρόνο, από το 2000, έτσι και αυτή τη χρονιά η εκδήλωση θα περιλαμβάνει θεατρική παράσταση, φεστιβάλ παραδοσιακών χορών με διάφορα συγκροτήματα, παράσταση καραγκιόζη και μουσική βραδιά – συναυλία. Φέτος η θεατρική ομάδα «Ήθος Ποιεί» θα ανεβάσει το θεατρικό έργο «Φωνάζει ο κλέφτης».

«Ο γέρος του Μωριά»
2025-06-29 21:00 - 23:00
Η Περιφέρεια Δυτικής Ελλάδας διοργανώνει την θεατρική παράσταση «Ο γέρος του Μωριά». Ο Κολοκοτρώνης ξεδιπλώνει την ζωή του στον Τερτσέτη για να γράψει την αυτοβιογραφία του. Με φοβερές εντάσεις μιλάει για όλη την πορεία της ζωής του αλλά και όλα τα γεγονότα που σημάδεψαν την επανάσταση. Γελάει, θυμώνει, κλαίει, χορεύει κι όταν πεθαίνει, ο Τερτσέτης με ένα συγκλονιστικό μονόλογο κλείνει το έργο. Μια παράσταση μεστή, θεατράλε, που οι ιστορικές αναφορές δεν αποδυναμώνουν την θεατρική δομή της.
Ένα έργο για όλες τις ηλικίες μιας και ο θεατής βλέπει να ξεδιπλώνεται μπροστά του όλη η επανάσταση που ήταν ο σταθμός του Ελληνικού κράτους.

ΤΑΥΤΟΤΗΤΑ ΠΑΡΑΣΤΑΣΗΣ
ΣΥΝΤΕΛΕΣΤΕΣ
Κείμενο : ΑΛΜΠΕΡΤΟ ΕΣΚΕΝΑΖΗ
Σκηνοθεσία : ΓΙΑΝΝΗΣ ΚΑΛΑΤΖΟΠΟΥΛΟΣ
Σκηνικά – Κοστούμια : ΜΙΧΑΛΗΣ ΣΔΟΥΓΚΟΣ
Μουσική επιμέλεια : ΚΩΣΤΑΣ ΜΠΙΓΑΛΗΣ
Κολοκοτρώνης : ΑΛΜΠΕΡΤΟ ΕΣΚΕΝΑΖΗ
Τερτσέτης : ΝΕΚΤΑΡΙΟΣ ΜΑΣΤΟΡΗΣ

ΔΙΑΡΚΕΙΑ ΠΑΡΑΣΤΑΣΗΣ:1 ώρα και 20 λεπτά
Πολιτιστικό Κέντρο ΑΙΓΙΟΥ “Αλέκος Μέγαρης”
Νικολάου Πλαστήρα και Κανελλοπούλου 10
ΚΥΡΙΑΚΗ 29 ΙΟΥΝΙΟΥ , 21:00

ΕΙΣΟΔΟΣ ΕΛΕΥΘΕΡΗ

«Μουσικό αφιέρωμα στον Μάρκο Βαμβακάρη»
2025-06-29 21:00 - 23:30
Ο Πολιτιστικός Σύλλογος Αλισσαίων “ΠΕΙΡΟΣ” θα διοργανώσει την εκδήλωση “Μουσικό αφιέρωμα στον Μάρκο Βαμβακάρη”, η οποία θα πραγματοποιηθεί στον προαύλιο χώρο του Δημοτικού Σχολείου Άνω Αλισσού στις 29/06/2025. Πρόκειται για ένα αφιέρωμα στο μεγάλο μουσικό δημιουργό με το πηγαίο ταλέντο που έγραψε τραγούδια που έμειναν στην ιστορία και που παρά τις δεκαετίες που έχουν περάσει, συνεχίζουν να είναι αγαπημένα. Τα τραγούδια θα ερμηνεύσει η ρεμπέτικη κομπανία του Πολιτιστικού Κέντρου εργαζομένων και Συνταξιούχων ΟΤΕ Πάτρας.

3ο Πανελλήνιο Forum Πολιτιστικών Φορέων
2025-10-03 - 2025-10-05
Η Περιφέρεια Δυτικής Ελλάδας, ο Δήμος Αιγιαλείας και η Ομοσπονδία Συλλόγων Αιγιαλείας, σας προσκαλούν στο «3ο Πανελλήνιο Forum Πολιτιστικών Φορέων», που θα πραγματοποιηθεί στις το Σάββατο, 4 Οκτωβρίου 2025 και ώρα 18:30, στο Πολύκεντρο Συνεδριακό Κέντρο Αιγίου”.
Το Forum θα διεξαχθεί υπό την αιγίδα του Υπουργείου Πολιτισμού, του Πανεπιστημίου Πατρών, του Επιμελητηρίου Αχαΐας, του Ιδρύματος Μιχάλης Κακογιάννης και του Διεθνούς Ιδρύματος Γιάννη Κουτσοχέρα και Λένας Στρέφη-Κουτσοχέρα.
Το 3ο Πανελλήνιο Forum Πολιτιστικών Φορέων αποτελεί τη μεγαλύτερη πανελλήνια συνάντηση συλλόγων και φορέων πολιτισμού που έχει πραγματοποιηθεί μέχρι σήμερα στην Ελλάδα.
Για πρώτη φορά, στο Αίγιο θα παραβρεθούν:
Πάνω από 30 πρόεδροι Ομοσπονδιών και Ενώσεων
Πάνω από 70 πρόεδροι Συλλόγων από όλη τη χώρα
Εκπρόσωποι Πανεπιστημίων, φορέων και της Τοπικής Αυτοδιοίκησης
Επιχειρηματίες
Περισσότεροι από 10 καλλιτέχνες που θα παρουσιάσουν τα έργα τους
Στόχος του 3ου Πανελλήνιου Forum Πολιτιστικών Φορέων είναι να αναδείξει τον καθοριστικό ρόλο του πολιτισμού ως μοχλού Βιώσιμης Τοπικής Ανάπτυξης κοινωνικής συνοχής και εξωστρέφειας.
Μέσα από αυτή τη μοναδική συνάντηση θα αναπτυχθεί ένας διάλογος γύρω από τον πολιτισμό, τον εθελοντισμό, τον τουρισμό και την κοινωνική ανάπτυξη, μετατρέποντας το FORUM σημείο συνάντησης και συνδημιουργίας.
Η κεντρική θεματολογία του FΟRUM θα αφορά τη ‘’Συμμαχία αλλά και τη διασύνδεση της επιχειρηματικότητας με τον Πολιτισμό, τον Τουρισμό, τον Εθελοντισμό και το Ευ Ζην’’, με σκοπό τη διερεύνηση και τη δημιουργία ενός ενιαίου μετώπου ανάπτυξης μέσα από τον πολιτισμό.
Την έναρξη των εργασιών του Forum θα κυρήξει ο Υφυπουργός Πολιτισμού κ. Ιάσονας Φωτήλας. Ενώ θα ακολουθήσουν με ομιλίες και παρουσιάσεις Έγκριτοι ομιλητές, εμπειρογνώμονες, εξέχουσες προσωπικότητες στο τομέα του Πολιτισμού, επιχειρηματίες, άνθρωποι των τεχνών, πολίτες, καλλιτέχνες με τα έργα τους.
Μετά το πέρας των εργασιών του Forum θα ακολουθήσει μπουφές με τοπικά κρασιά – εδέσματα.

ΑΠΕΛΕΥΘΕΡΩΣΗ ΠΑΤΡΩΝ 2025
2025-11-02 08:00 - 12:00
Η ΑΜΚΕ «ΑΓΗΜΑ ΙΣΤΟΡΙΚΗΣ ΑΝΑΒΙΩΣΗΣ ΠΑΤΡΩΝ ΠΑΝΑΓΙΩΤΗΣ ΚΑΡΑΤΖΑΣ» θα διοργανώσει την εκδήλωση «ΑΠΕΛΕΥΘΕΡΩΣΗ ΠΑΤΡΩΝ 2025». Πρόκειται για μια εκδήλωση μνήμης και τιμής της ιστορικής ημέρας της απελευθέρωσης της πόλης των Πατρών από τους Οθωμανούς το 1828. Θα περιλαμβάνει αναπαράσταση της υπογραφής της συνθήκης παράδοσης από τον επικεφαλής του γαλλικού εκστρατευτικού σώματος στρατηγού Νικολάου – Ιωσήφ Μαιζόν στις Σκάλες της Αγίου Νικολάου. Η αναπαράσταση θα λάβει χώρα την 1η Νοεμβρίου 2025. Στις 2 Νοεμβρίου 2025, θα πραγματοποιηθεί δοξολογία στον Ιερό μητροπολιτικό Ναό Ευαγγελιστρίας και θα ακολουθήσει παρέλαση των αναβιωτικών συλλόγων στις οδούς Αγίου Νικολάου – Ρήγα Φεραίου μέχρι τον Ιερό Ναό του Αγίου Ανδρέα όπου θα γίνει επιμνημόσυνη δέηση και κατάθεση στεφάνων. Η εκδήλωση θα κλείσει με παραδοσιακούς χορούς επί της πλατείας του Ιερού Ναού, από αρματωμένους και λοιπούς.

Αντηχήσεις- 1η Συνάντηση Χορωδιών
2025-11-02 20:00 - 22:00
Η Πολυφωνική Χορωδία Πάτρας θα πραγματοποιήσει την εκδήλωση «Αντηχήσεις- 1η Συνάντηση Χορωδιών» στις 02/11/2025 στο θέατρο ROYAL στην Πάτρα, σε συνδιοργάνωση με την Π.Δ.Ε. – Π.Ε. Αχαΐας.
Η συνάντηση αφορά σε συμμετοχή Πατρινών χορωδιών και θα πραγματοποιηθεί την Κυριακή 2 Νοεμβρίου, στις 8 το βράδυ, στο θέατρο του Πολυχώρου «ROYAL». Θα συμμετάσχουν με τη σειρά παρουσίασης τους, τα χορωδιακά σχήματα:
• ΠΑΙΔΙΚΗ ΧΟΡΩΔΙΑ «ΠΟΛΥΦΩΝΙΚΗΣ» (Διεύθυνση: Αρετούσα Νικολοπούλου)
• ΧΟΡΩΔΙΑ «voiShes» ΡΥΘΜΟΤΟΠΟΥ (Διεύθυνση: Εμμανουέλα Μανωλάτου)
• ΓΥΝΑΙΚΕΙΑ ΧΟΡΩΔΙΑ «ΗΧΟΧΡΩΜΑΤΑ FEMINA» (Διεύθυνση: Δήμητρα Πίτσου)
• ΧΟΡΩΔΙΑ ΠΟΛΙΤΙΣΤΙΚΟΥ ΚΕΝΤΡΟΥ ΕΡΓΑΖΟΜΕΝΩΝ ΚΑΙ ΣΥΝΤΑΞΙΟΥΧΩΝ ΟΤΕ ΠΑΤΡΑΣ (Διεύθυνση: Αρετούσα Νικολοπούλου)
• «TIMBRES FEMALE VOCAL ENSEMBLE» Πανεπιστημιακού Πολιτιστικού Ομίλου «Τέχνης Κίνηση» (Διεύθυνση: Δώρα Πετρίδη)
• ΜΙΚΤΟ ΦΩΝΗΤΙΚΟ ΣΥΝΟΛΟ «CORO AVANTI» Μουσικού Ομίλου Πατρών «Ορφεύς» (Διεύθυνση: Λίνα Γερονίκου)
• ΝΕΑΝΙΚΗ ΧΟΡΩΔΙΑ «ΠΟΛΥΦΩΝΙΚΗΣ» (Διεύθυνση: Λούση Χριστοδούλου)
Οι χορωδίες θα ερμηνεύσουν έργα από το διεθνές και εγχώριο χορωδιακό ρεπερτόριο, με συνοδεία οργάνων ή a cappella.

9ο Συμπόσιο Αρχαιομετρίας- Αποκωδικοποιώντας το παρελθόν: Αφηγήσεις υπό το πρίσμα της Αρχαιομετρίας
2025-11-05 - 2025-11-08
Η Ελληνική Αρχαιομετρική Εταιρεία, σε συνεργασία με την Ερευνητική Ομάδα Κέραμος του Τμήματος Γεωλογίας του Πανεπιστημίου Πατρών και το Ινστιτούτο Επιστημών Χημικής Μηχανικής (ΙΤΕ/ΙΕΧΜΗ), θα πραγματοποιήσει την εκδήλωση «9ο Συμπόσιο Αρχαιομετρίας – Αποκωδικοποιώντας το παρελθόν: Αφηγήσεις υπό το πρίσμα της Αρχαιομετρίας» από τις 5 έως τις 8 Νοεμβρίου 2025 στo Ίδρυμα Τεχνολογίας και Έρευνας / Ινστιτούτο Επιστημών Χημικής Μηχανικής (Ι.Τ.Ε/ΙΕΧΜΗ), στο Πλατάνι του Δήμου Πατρέων. Το Συμπόσιο, που πραγματοποιείται ανελλιπώς από το 1990 ανά δύο περίπου έτη, έχει στόχο την ενημέρωση της επιστημονικής κοινότητας και του ευρύτερου κοινού σχετικά με το ερευνητικό έργο Ελλήνων και ξένων επιστημόνων στον τομέα της Πολιτιστικής Κληρονομιάς, αξιοποιώντας σύγχρονες επιστημονικές μεθοδολογίες. Στο πλαίσιο του Συμποσίου αναμένεται να παρουσιαστούν περίπου 100 πρωτότυπες επιστημονικές εργασίες, που καλύπτουν το σύνολο σχεδόν των θεματικών πεδίων της αρχαιομετρίας. Ιδιαίτερη έμφαση δίνεται στη συνεργασία αρχαιολόγων με επιστήμονες των θετικών επιστημών, καθώς και στη συμμετοχή νέων ερευνητών μέσω προφορικών και αναρτημένων ανακοινώσεων.

13ο ΦΕΣΤΙΒΑΛ ΧΟΡΩΔΙΩΝ ΠΑΤΡΑ 2025
2025-11-08 19:00 - 21:00
Η Μικτή Ευρωπαϊκή Χορωδία Απόλλων Πατρών διοργανώνει το «13ο Φεστιβάλ Χορωδιών Πάτρα 2025» στις 8 Νοεμβρίου 2025 στην Πάτρα. Πρόκειται για μια μουσική εκδήλωση με τη συμμετοχή χορωδιών από διάφορες περιοχές της Ελλάδας στην οποία θα παρουσιαστούν με συνοδεία πιάνου οι εξής χορωδίες : Χορωδία Ι. Ναού Αγ. Νικολάου Νίκαιας, Δημοτική Χορωδία Σαλαμίνας, Πολυφωνική Χορωδία ΗΔΥΦΩΝΟΝ Δ. Τριφυλίας, Φωνητικό Σύνολο Δήμου Λάρνακας-Κύπρου, Χορωδία Ν. Μουδανιών Π.Σ Φάρου – Προικονήσου Ν. Μαρμαρά, Δημοτική Χορωδία Περάματος και Μικτή Χορωδία Απόλλων Πατρών. Το Φεστιβάλ αποτελεί μια μοναδική ευκαιρία για μουσική ανταλλαγή και πολιτιστική σύμπραξη, φέρνοντας κοντά χορωδούς και λάτρεις της μουσικής από διαφορετικές περιοχές και χώρες.

ΕΝΑ ΒΙΒΛΙΟ ΓΙΑ ΤΟΝ ΤΟΠΟ ΜΟΥ 2025. Η Τέχνη και η Αρχιτεκτονική ως Τοπική Ιστορία
2025-11-19 18:00 - 21:00
Τρεις από τους σημαντικότερους, εν ζωή, Έλληνες αρχιτέκτονες, καθώς και έναν εκπρόσωπο της νεότερης γενιάς, υποδέχεται η Πάτρα.
Πρόκειται για μια σπάνια ευκαιρία συνάντησης κορυφαίων αρχιτεκτόνων για να μιλήσουν για την Τέχνη και την Αρχιτεκτονική ως πυλώνες τοπικής ιστορίας και πολιτιστικής ταυτότητας, στο πλαίσιο της κεντρικής εκδήλωσης της δράσης «Ένα Βιβλίο για τον Τόπο μου», που διοργανώνει το Ινστιτούτο Τοπικής Ιστορίας σε συνδιοργάνωση με την Περιφέρεια Δυτικής Ελλάδας και το Τεχνικό Επιμελητήριο Ελλάδας/ Τμήμα Δυτικής Ελλάδας και με την υποστήριξη και υπό την αιγίδα του Υπουργείου Πολιτισμού.
Η εκδήλωση με θέμα «Η Τέχνη και η Αρχιτεκτονική ως Τοπική Ιστορία» θα πραγματοποιηθεί την Τετάρτη 19 Νοεμβρίου 2025 και ώρα 18:00, στην Αγορά Αργύρη (Αράτου 12 & Αγίου Ανδρέου).
Ομιλητές της εκδήλωσης θα είναι οι:
Δημήτρης Αντωνακάκης, επίτιμος διδάκτωρ Αριστοτέλειου Πανεπιστημίου Θεσσαλονίκης, Δημοκρίτειου Πανεπιστημίου Θράκης, Πανεπιστημίου Πατρών, Πολυτεχνείου Κρήτης
Δημήτρης Φιλιππίδης, ομότιμος καθηγητής Εθνικού Μετσόβιου Πολυτεχνείου
Μανόλης Κορρές, ομότιμος καθηγητής Εθνικού Μετσόβιου Πολυτεχνείου
Παναγιώτης Πάγκαλος, καθηγητής Πανεπιστημίου Δυτικής Αττικής
Η εκδήλωση αποτελεί συνέχεια των βιωματικών εργαστηρίων που πραγματοποιήθηκαν στη Σταμνά Αιτωλοακαρνανίας με αφορμή τη μελέτη των κτερισμάτων ενός πρωτογεωμετρικού νεκροταφείου που εντοπίστηκε στο χωριό.
Η φετινή θεματική εστιάζει στον ρόλο της Τέχνης και της Αρχιτεκτονικής, ως βασικών φορέων έκφρασης των μεταβαλλόμενων τοπικών χαρακτηριστικών της κοινωνίας κάθε εποχής.
Στρογγυλή Τράπεζα
Στη συζήτηση που θα ακολουθήσει, θα εξεταστεί:
πώς η τοπικότητα και η ιστορική μνήμη μπορούν να ενσωματωθούν δημιουργικά στη σύγχρονη καλλιτεχνική και αρχιτεκτονική έκφραση,
με ποιους τρόπους διατηρείται η παράδοση,
ποιες πληροφορίες και αφηγηματικές πρακτικές είναι απαραίτητες για τη συγγραφή της Τοπικής Ιστορίας,
πώς τα αρχιτεκτονικά έργα ή οι αναστηλώσεις, όταν εντάσσονται σε βιβλία Τοπικής Ιστορίας, μπορούν να λειτουργούν ως σύγχρονες δημιουργίες που ενδυναμώνουν τον ενεργό και σκεπτόμενο πολίτη.
Παράλληλες Δράσεις
Καθ’ όλη τη διάρκεια της εκδήλωσης θα λειτουργεί Έκθεση Βιβλίου Τοπικής Ιστορίας.
Η είσοδος είναι ελεύθερη για το κοινό.

1ο PODCAST- Ποιος ήταν Ο Γουσταύος, τελικά;
2025-12-23 08:00 - 2027-12-23 17:00
Η Περιφέρεια Δυτικής Ελλάδας προχώρησε στη δημιουργία έξι (6) διαδικτυακών ηχοεκπομπών (podcasts) πολιτιστικού περιεχομένου με τον τίτλο «Podcasts Πολιτισμού».
Οι ηχοεκπομπές καλύπτουν θεματολογία που αφορά τον πολιτισμό, την αρχαιολογία, την τοπική ιστορία και τα τοπόσημα, καθώς και σημεία πολιτιστικού, ιστορικού και τουριστικού ενδιαφέροντος. Τα θέματα που παρουσιάζονται εστιάζουν σε ιστορίες, διαδρομές, μνημεία και σημεία που είτε δεν έχουν αναδειχθεί επαρκώς και χρήζουν ιδιαίτερης μνείας, είτε είναι ήδη γνωστά, αλλά προσεγγίζονται από μια διαφορετική, λιγότερο γνωστή στο ευρύ κοινό οπτική γωνία, μέσα από τις τοποθετήσεις εξειδικευμένων επιστημόνων που συμμετέχουν σε κάθε podcast.
Η παραγωγή των podcasts, με τη συμμετοχή ειδικών (ιστορικών, αρχαιολόγων, συγγραφέων κ.ά.), στοχεύει στην ανάδειξη της ιστορίας, της αρχιτεκτονικής, των παραδόσεων και του πολιτισμού εν γένει της Περιφέρειας Δυτικής Ελλάδας, ενώ παράλληλα διαθέτει και εκπαιδευτικό χαρακτήρα.
Το πρώτο podcast, με τίτλο «Ποιος ήταν ο Γουσταύος, τελικά;», έχει ήδη αναρτηθεί στο κανάλι Olympian Land στο YouTube:
https://www.youtube.com/watch?v=0fSO-DBoISk

Με αφορμή τη συμπλήρωση 200 ετών από τη γέννηση του Γουσταύου Κλάους —του ανθρώπου που έθεσε τις βάσεις της οινοποίησης στην Ελλάδα, ανέδειξε τον τοπικό οινικό πλούτο και άφησε ισχυρό αποτύπωμα στην οικονομική και πολιτιστική ζωή της Πάτρας— επιχειρείται η ανάδειξη του ανθρώπου πίσω από τον μύθο.
Στο συγκεκριμένο podcast, ο κ. Νίκος Μπακουνάκης, Πρόεδρος του Ελληνικού Ιδρύματος Βιβλίου και Πολιτισμού και ομότιμος καθηγητής του Παντείου Πανεπιστημίου, απαντά σε ερωτήματα όπως: ποιος ήταν ο Γουσταύος Κλάους, πού σπούδασε, τι μουσική άκουγε, ακόμη και από πού προμηθευόταν τους λαιμοδέτες του, φωτίζοντας άγνωστες πτυχές της προσωπικότητάς του, καταρρίπτοντας ή επιβεβαιώνοντας μύθους και συνθέτοντας μια ολοκληρωμένη εικόνα του επιχειρηματία και ανθρώπου της εποχής του.
Ο Αντιπεριφερειάρχης Πολιτισμού, κ. Παναγιώτης Μπράμος, δήλωσε:
«Ο πολιτισμός αποτελεί την ταυτότητα και τη συλλογική μνήμη κάθε τόπου. Η ανάδειξη και η στήριξή του είναι πρωταρχικό μέλημα της Περιφέρειας Δυτικής Ελλάδας. Μέσα από τα Podcasts Πολιτισμού αξιοποιούμε σύγχρονα ψηφιακά μέσα για να φέρουμε την ιστορία και την πολιτιστική μας κληρονομιά πιο κοντά στο ευρύ κοινό. Πρόκειται για μια καινοτόμο δράση με δυναμική εξωστρέφειας, η οποία φιλοδοξεί να λειτουργήσει ως πολιτιστικός πρεσβευτής της Περιφέρειάς μας, εντός και εκτός των γεωγραφικών της ορίων».
Τα Podcasts Πολιτισμού είναι διαθέσιμα στο κανάλι Olympian Land στο YouTube, καθώς και στα μέσα κοινωνικής δικτύωσης του Olympian Land και της Περιφέρειας Δυτικής Ελλάδας.

2ο PODCAST- Δημοτική Πινακοθήκη Αγρινίου: Ένα ζωντανό κύτταρο πολιτισμού
2026-02-02 08:00 - 2027-02-02 17:00
Η Περιφέρεια Δυτικής Ελλάδας προχώρησε στην δημοσίευση του δεύτερου podcast Πολιτισμού με τίτλο «Δημοτική Πινακοθήκη Αγρινίου: Ένα ζωντανό κύτταρο πολιτισμού» στο οποίο παρουσιάζεται η Δημοτική Πινακοθήκη Αγρινίου. Μέσα από τις συζητήσεις με τον διευθυντή της Δημοτικής Πινακοθήκης Αγρινίου, εικαστικό κ. Χρήστο Γαρουφαλή προβάλλεται η λειτουργία και ο πολιτιστικός και κοινωνικός ρόλος που επιτελεί η Δημοτική Πινακοθήκη στην πόλη του Αγρινίου και στην ευρύτερη περιοχή. Επιπλέον, αναδεικνύεται πώς μία περιφερειακή Δημοτική Πινακοθήκη μπορεί να αποτελέσει σημείο αναφοράς για μία πόλη και να λειτουργήσει ως φυτώριο νέων καλλιτεχνών.
Ο κ. Χρήστος Γαρουφαλής είναι από το 2003 ο Καλλιτεχνικός Διευθυντής του Εικαστικού Εργαστηρίου Δήμου Αγρινίου (Δίκτυο Εικαστικών ΥΠ.ΠΟ.), ενώ από το 2013 είναι Καλλιτεχνικός Διευθυντής και στη Δημοτική Πινακοθήκη Αγρινίου. Γεννήθηκε στο Αγρίνιο, καλλιτέχνης της γενιάς του ’90 με σπουδές σχεδίου και ζωγραφικής στην Αθήνα, ενώ ανήκει στην ομάδα των “νεοπαραστατικών” ζωγράφων.
Έχει παρουσιάσει το έργο του σε 10 ατομικές εκθέσεις ενώ συμμετείχε σε περισσότερες από 80 ομαδικές σε Ελλάδα, Κύπρο, Γαλλία, ΗΠΑ, Αγγλία, Γερμανία, Ιαπωνία κ.α. Έργα του κοσμούν σημαντικές δημόσιες και ιδιωτικές συλλογές στην Ελλάδα και το εξωτερικό. Με πλούσια βιβλιογραφία, εικονογραφήσεις και εξώφυλλα εκδόσεων, δημοσιευμένα κείμενα και αφιερώματα σε έντυπα και ηλεκτρονικά μέσα. Έχει παρουσιάσει το έργο του σε επιλεγμένες ραδιοφωνικές και τηλεοπτικές εκπομπές τέχνης και πολιτισμού στην: ΕΤ1, ΡΙΚ, ΝΕΤ, ΕΤ3-ραδιόφωνο, κ.λπ.
Το δεύτερο podcast, με τίτλο «Δημοτική Πινακοθήκη Αγρινίου: Ένα ζωντανό κύτταρο πολιτισμού» έχει ήδη αναρτηθεί στο κανάλι Olympian Land στο YouTube:

3ο PODCAST- Δημήτρης Βούρτσης: Ο Καλλιτέχνης-Διόνυσος του Πατρινού Καρναβαλιού
2026-03-16 08:00 - 2027-03-16 17:00
Η Περιφέρεια Δυτικής Ελλάδας προχώρησε στην δημοσίευση του τρίτου podcast Πολιτισμού με τίτλο «Δημήτρης Βούρτσης: Ο Καλλιτέχνης – Διόνυσος του Πατρινού Καρναβαλιού» στο οποίο παρουσιάζεται η καλλιτεχνική διαδρομή και η συμβολή του εμπνευσμένου καλλιτέχνη στη διαμόρφωση και εξέλιξη του Πατρινού Καρναβαλιού. Κάνοντας αναδρομή στα Καρναβάλια περασμένων ετών, στις δημιουργίες του, σε περιστατικά, σε ευτράπελες και δύσκολες στιγμές μέχρι ο βασιλιάς Καρνάβαλος να βγει θριαμβευτικά στον δρόμο, ο Δημήτρης Βούρτσης μας φωτίζει στιγμές του ιστορικού θεσμού της πόλης και μας μιλάει για τη συμβολή του τόσο στη δημιουργία του καρναβαλικού συνεργείου, όσο και του καρναβαλικού μουσείου.
Το τρίτο podcast, με τίτλο Δημήτρης Βούρτσης: Ο Καλλιτέχνης Διόνυσος του Πατρινού Καρναβαλιού έχει ήδη αναρτηθεί στο κανάλι Olympian Land στο YouTube:

Το τρίτο podcast αποτελεί μέρος συνολικά έξι (6) διαδικτυακών ηχοεκπομπών (podcasts) πολιτιστικού περιεχομένου με τον τίτλο «Podcasts Πολιτισμού», δράση την οποία υλοποιεί η Διεύθυνση Πολιτισμού, Τουρισμού και Απασχόλησης της Περιφέρειας Δυτικής Ελλάδας.
Οι ηχοεκπομπές καλύπτουν θεματολογία που αφορά τον πολιτισμό, την αρχαιολογία, την τοπική ιστορία και τα τοπόσημα, καθώς και σημεία πολιτιστικού, ιστορικού και τουριστικού ενδιαφέροντος. Τα θέματα που παρουσιάζονται εστιάζουν σε ιστορίες, διαδρομές, μνημεία και σημεία που είτε δεν έχουν αναδειχθεί επαρκώς και χρήζουν ιδιαίτερης μνείας, είτε είναι ήδη γνωστά, αλλά προσεγγίζονται από μια διαφορετική, λιγότερο γνωστή στο ευρύ κοινό οπτική γωνία, μέσα από τις τοποθετήσεις ειδικών που συμμετέχουν σε κάθε podcast.
Η παραγωγή των podcasts, με τη συμμετοχή ιστορικών, αρχαιολόγων, συγγραφέων, καλλιτεχνών κ.ά., στοχεύει στην ανάδειξη της ιστορίας, της αρχιτεκτονικής, των παραδόσεων και του πολιτισμού εν γένει της Περιφέρειας Δυτικής Ελλάδας, ενώ παράλληλα διαθέτει και εκπαιδευτικό χαρακτήρα.
